ארגון הביון והביטחון האוסטרלי

ארגון הביון והביטחון האוסטרלי (באנגלית: The Australian Security Intelligence Organisation, בראשי תיבות: ASIO) נוסד ב-14 במרץ 1949 כשירות הביטחון הפנימי של אוסטרליה האחראי לסיכול ריגול בתוככי אוסטרליה, ולביטחון פנים.

זוהי המקבילה האוסטרלית לשב"כ ול-MI5 הבריטי. למעשה, MI5 שימש מודל עבור הארגון, ושירות הביטחון האוסטרלי הוקם בדמות מקבילו הבריטי. הארגון אחראי למניעת ריגול, להגנה מפני חבלה ופעולות הסתננות זרה, וללוחמה בטרור. לקציני הארגון אין סמכויות מעצר ולרוב הם אינם חמושים. לפיכך הארגון נעזר רבות במשטרה הפדרלית של אוסטרליה לצורך ביצוע מעצרים והוצאה לפועל של מבצעים משטרתיים.

הארגון כפוף לתובע הכללי האוסטרלי וראש הארגון מכונה "מנכ"ל הביטחון". מטה הארגון ממוקם בקנברה.

מנכ"לי הביטחון 
מנכ"ל הביטחון הוא שמו של ראש שירות הביטחון הפנימי של אוסטרליה. הוא כפוף לתובע הכללי ולראש ממשלת אוסטרליה ומחויב למסור לו דוח"ות קבועים על פעולות הארגון.

ראו גם
 ASIS

קישורים חיצוניים

אוסטרליה: צבא וביטחון
קהילת המודיעין האוסטרלית